Tööstuse tänav (Rakvere)

Tööstuse tänav on tänav Rakvere linna keskosas, mille algus on lõuna pool asuvast Keskväljakust linnulennult 450 m kaugusel. 

Tänav on pikkusega 522 meetritKohalike teede nimekiri (vaadatud 08.01.2021) ning laiusega lõunaosas 17 ja põhjaosas 25 meetrit. Tööstuse tänav paikneb Lilleküla linnaosasRakvere linnaosad. Saades alguse Tallinna tänava ristmikult, ristub tänav põhja suunas kulgevalt Kibuvitsa, Roosi ja Tiigi tänavaga ning lõpeb Tallinna–Narva raudtee lähedal Jaama puiestee ristmikulGeoportaal (vaadatud 18.12.2020).
Tööstuse tänav kujunes välja aastatel 1925–1940, kui ulatus Jaama puiesteest Kibuvitsa tänavani Rakvere interaktiivne kaart. Tänava äärde ehitati puidust kortermajad ning 1929. aastal valmis aadressil Tööstuse 12 paiknev omaaegne Rakvere Linna 1. Algkooli koolimaja, praeguse Rakvere Eragümnaasiumi hoone. 1944. aasta sügisel hävis Punaarmee pommirünnakute tagajärjel osa hoonestust, mis võimaldas pärast sõja lõppu pikendada Tööstuse tänavat lõuna suunas Tallinna tänavaniOdette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.lk 154. 
Eesti NSV ajal nimetati 1. juunil 1950. aastal Tööstuse tänav, Johannes Vares-Barbaruse tänavaksOdette Kirss, Tänavanimed vahetuvad aegade tuules, Virumaa Teataja, nr. 168, 3 september 2020.

Aadressil Tööstuse 4 asub 1929.–1930. aastal Ferdinand Gustav Adoffi projekti järgi ehitatud elumaja, mis 2002. aastal renoveeriti algupärasel kujul Villa Wesenberghiks. Esimese külalisena ööbis selles majutushoones Lääne-Virumaal töövisiidil viibinud president Arnold Rüütel.

Elamus Tööstuse 7 elas lavastaja, näitleja ja näitekirjanik Kulno Süvalep, kes oli ka Rakvere Teatri peanäitejuhtOdette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.lk 141. Tänava lõunaosas asuvad peamiselt kahekorruselised korterelamud, põhjaosas eramud, mis on ehitatud 20. sajandi teisel poolel. 

Tööstuse 12 asus 1929. aastal ehitatud Rakvere Linna I algkooli hooneMaris Marko, Tööstuse tänava kool vaatab ajalukku, 
Virumaa Teataja, 26. september 2019. I algkool oli 1597. aastal rajatud Rakvere rahvakooli järglane, algkooli nimetuse sai kool 1918. aastal. Hoone projekteerija oli insener Konstantin Kaal. 1912. aastast kuni 1947. aastani kooli juhataja Mart Olvet, 1952–1953 õppeaastal  Serafima Koov ja seejärel kooli juhataja 1973. aastani Salme Väinaste. I algkool kandis järgnevalt aastatel 1944–1961 nimetusi Rakvere I 7-klassiline kool, Rakvere I Mittetäielik Keskkool, Rakvere Mittetäielik Keskkool, 1952. aastal liideti kooliga Rakvere III Mittetäielik Keskkool. Aastatel  1961–1973 oli kooli nimetuseks Rakvere I 8-klassiline Kool ning 1973. aastal lõpetas I 8-klassiline kool tegevuse ja ühendati uue vastvalminud Rakvere 3. Keskkooliga. Koolis on õppinud: Arvo Pärt, Ene Ergma, Ele Süvalep, Arnold Green, Ants Leemets, Donat Masing, Raimond Kaugver.

Aastatel 1929–1934 ja 1940 tegutses Tööstuse tänava koolimajas ka Rakvere Naiskutsekool, juhataja Anne Linvald.  Rakvere Naiskutsekool avati 1927. aasta sügisel, alates 1937. aastast võeti kooli vastu 6-klassilise algharidusega õpilasi, õppetöö kutsekoolis kestis 1-3 aastat. Kooli algusaastatel valmistati ette õmblejaid, hiljem lisandusid kodunduse ja käsitöö erialad. 1931. aastal  Rakvere Ühisgümnaasiumi loomisega kolis naiskutsekool Posti tänav 15 hoonesseRakvere Naiskutsekooli ajaloost, Virumaa Teataja, 19.06.1998.

Aastatel 1950–1952  tegutses Tööstuse tänava koolimajas Rakvere III Mittetäielik Keskkool (juhataja Serafima Koov).

Aastatel 1973-1976  oli Tööstuse 12 hoones venekeelne I 8.-klassiline Kool, seejärel  2. keskkooli algklassid (1978.aastani) ja 1973. aastast vene õppekeelega õhtukeskkool, kuni 1977. aastal kolis majja eesti õppekeelega Rakvere Kaugõppekeskkool (direktor Hans Konist), mis liideti 1982. aastal õhtukeskkooliga, Rakvere Õhtukeskkool lahkus Pikk tänav 29 majja 1991. aastal.

1991. aastal võttis Tööstuse 12  maja üle Rakvere Vaba Waldorfkool, kooli direktor oli Anne Nõgu. 2003. aastast kannab kool Rakvere Eragümnaasiumi nime, 2006. aastal ehitati koolimaja  juurde uus algklasside hooneKOOLIMAJA TÖÖSTUSE TÄNAVAL, (vaadatud 29.10.2023). 
Viited

Kategooria: Rakvere tänavad